Koulutiellä
Me marssitahan tahdissa,
 ei meitä tuisku haita.
 Ei olla tässä arkoja,
 ei olla poikaparkoja,
 vaan kelpo sotilaita.

 Me ponnistamme pakkasta
 ja pimeyttä vastaan.
 Ei kivääriä olalla,
 tok’ oikealla tolalla –
 on kirjat ainoastaan.

 Ja kouluhun tää kulku vie,
 se tiedon, taidon paja.
 Ja tarmokkain ken meistä lie,
 sen kauimmaksi kantaa tie,
 se työmme innostaja.

 On uljas meidän matkamme
 näin talvisessa säässä.
 Me lämpimiksi laulamme,
 me juoksemme ja nauramme,
 kun on jo läksyt päässä.

 Jos vaeltaisi valohon
 näin kaikki lapset Suomen,
 sais onni joka talohon,
 sais päivä synkkään salohon,
 sais uusi, kirkas huomen.

1919.